CELEX: 32016D1030
Language: el
Date: 2016-06-23 00:00:00
Title: Εκτελεστική απόφαση (ΕΕ) 2016/1030 της Επιτροπής, της 23ης Ιουνίου 2016, για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για τον Λίβανο στον κατάλογο των τρίτων χωρών και των περιοχών τους από τις οποίες τα κράτη μέλη επιτρέπουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών [κοινοποιηθείσα υπό τον αριθμό C(2016) 3778] (Κείμενο που παρουσιάζει ενδιαφέρον για τον ΕΟΧ)

25.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 168/17
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1030 ΤΗΣ ΕΠΙΤΡΟΠΉΣ
   της 23ης Ιουνίου 2016
   για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για τον Λίβανο στον κατάλογο των τρίτων χωρών και των περιοχών τους από τις οποίες τα κράτη μέλη επιτρέπουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών
   
      
         [κοινοποιηθείσα υπό τον αριθμό C(2016) 3778]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3 στοιχείο α),
   Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), και ιδίως το άρθρο 12 παράγραφοι 1 και 4, καθώς επίσης την εισαγωγική φράση και τα στοιχεία α) και β) του άρθρου 19,
   Εκτιμώντας τα ακόλουθα:
   
               (1)
            
            
               Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Προβλέπει, μεταξύ άλλων, ότι οι εισαγωγές ιπποειδών στην Ένωση επιτρέπονται μόνο από τρίτες χώρες οι οποίες είναι απαλλαγμένες από τη νόσο μάλη για περίοδο έξι μηνών.
            
         
               (2)
            
            
               Η απόφαση 2004/211/ΕΚ της Επιτροπής (3) θεσπίζει κατάλογο τρίτων χωρών, ή περιοχών τους όταν εφαρμόζεται περιφερειοποίηση, από τις οποίες τα κράτη μέλη επιτρέπουν, μεταξύ άλλων, την προσωρινή αποδοχή, την επανείσοδο έπειτα από προσωρινή εξαγωγή και τις εισαγωγές εγγεγραμμένων ίππων.
            
         
               (3)
            
            
               Μετά την ανίχνευση μάλης στον Λίβανο το 2011, η Επιτροπή με την εκτελεστική της απόφαση 2011/512/ΕΕ (4) ανέστειλε, μεταξύ άλλων, την εισαγωγή εγγεγραμμένων ίππων από τον Λίβανο. Τον Μάιο του 2016 ο Λίβανος υπέβαλε στοιχεία που αποδεικνύουν ότι η νόσος εκριζώθηκε επιτυχώς και ότι, μετά τη διαπίστωση του τελευταίου κρούσματος στις 23 Αυγούστου 2011, η συνεχιζόμενη επιτήρηση ολόκληρου του πληθυσμού ιπποειδών δεν αποκάλυψε νέα κρούσματα.
            
         
               (4)
            
            
               Δεδομένου ότι έχουν παρέλθει πάνω από έξι μήνες μετά το τελευταίο κρούσμα μάλης στον Λίβανο, κρίνεται σκόπιμο να επιτραπεί η προσωρινή αποδοχή, η επανείσοδος μετά από προσωρινή εξαγωγή και οι εισαγωγές εγγεγραμμένων ίππων από τη χώρα αυτή. Ως εκ τούτου, η καταχώριση για τον Λίβανο στο παράρτημα I της απόφασης 2004/211/ΕΚ θα πρέπει να τροποποιηθεί ανάλογα.
            
         
               (5)
            
            
               Συνεπώς, η απόφαση 2004/211/ΕΚ θα πρέπει να τροποποιηθεί ανάλογα.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα I της απόφασης 2004/211/ΕΚ, η καταχώριση για τον Λίβανο αντικαθίσταται από το ακόλουθο κείμενο:
   
      
                  «LB
               
               
                  Λίβανος
               
               
                  LB-0
               
               
                  Ολόκληρη η χώρα
               
               
                  Ε
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —»
               
               
                   
               
            
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 23 Ιουνίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 268 της 14.9.1992, σ. 54.
   
      (2)  ΕΕ L 192 της 23.7.2010, σ. 1.
   
      (3)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
   
      (4)  Εκτελεστική απόφαση 2011/512/ΕΕ της Επιτροπής, της 18ης Αυγούστου 2011, για την τροποποίηση του παραρτήματος I της απόφασης 2004/211/ΕΚ όσον αφορά τις καταχωρίσεις για το Μπαχρέιν και τον Λίβανο στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ευρωπαϊκή Ένωση (ΕΕ L 214 της 19.8.2011, σ. 22).